पाएं अपने शहर की ताज़ा ख़बरें और फ्री ई-पेपरडाउनलोड करें
बीते 15 दिनों में दो महिलाओं से सोने की चेन लूटने वाले दो आरोपियों को कोतवाली पुलिस ने पकड़ लिया है। साथ ही उनके कब्जे से लूटी गई चेन और बाइक भी बरामद कर ली गई है। कोतवाली टीआई राजकुमार शर्मा ने बताया कि पिछले दिनों नयापुरा निवासी ऊषा सोनी (55) पत्नी स्वर्गीय किशोर सोनी से दो बदमाश पुडिया लेने के दौरान उनकी सोने की चेन लूट ले गए थे। इसी प्रकार से शनिवार को पेच नंबर दो में कंचन जैन पत्नी मनोज जैन निवासी मंशापूर्ण हनुमान मंदिर के पास दो बाइक सवार बदमाश चेन लूट ले गए थे।
हालांकि यह घटना सीसीटीवी में कैद हाे गई थी, जिसके बाद कोतवाली पुलिस ने फुटेज में दिख रहे युवकों का हुलिया अपने मुखबिरों को दिया। वहीं रविवार सोमवार की दरम्यानी रात मुखबिर की सूचना पर एक आरोपी रमेश सोनी (27) पुत्र रामशंकर सोनी निवासी कृष्णा टॉकीज के पास वार्ड क्रमांक 17 को दबोच लिया। वहीं पुलिस की पूछताछ में उसने घटना को अंजाम देना स्वीकार कर लिया। साथ ही उसने अपने साथी का नाम मकरंद (37) पुत्र विश्वनाथ भदौरिया निवासी वार्ड 38 अशोक नगर बताया, जिसे भी पुलिस ने तत्काल दबोच लिया। पुलिस ने इनसे सोने की चेन और घटना में प्रयुक्त बाइक भी बरामद कर ली है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn